เรื่องร้องเรียน (ถนน) วันที่ 2022-07-25 07:23:52 — แขวงบางบำหรุ เขตบางพลัด กรุงเทพมหานคร
ปกติแล้วเรามีกฎหมายจราจรเพื่อเอาผิดกับผู้ที่ฝ่าฝืนหรือละเมิดการขับขี่อยู่แล้ว ไม่ว่าจะเป็นการเปรียบเทียบปรับ หรือยกเลิก เพิกถอนใบอนุญาตขับขี่ แต่ทำไม ถึงยังมีการฝ่าฝืนกฎจราจรกันอยู่ทุกวัน ทุกที่ โดยที่ไม่เกรงกลัวใดๆ...

นั่นเป็นเพราะหน่วยงานที่เกี่ยวข้องยังไม่ได้กวดขันกันอย่างจริงจังอย่างที่ควรจะเป็น และ คนไทยไม่กลัวไม้เรียวจึงทำให้วินัยจราจรถดถอย

ยกตัวอย่างง่ายๆ ทางม้าลายทุกวันนี้ รถ10คัน จอดให้คนข้ามกี่คัน และมีมอเตอร์ไซค์อีกกี่คันที่จอดอยู่หลังเส้นของตัวเอง คำตอบคือน้อยมาก

ดังนั้นแนวทางแก้และปลูกฝังวินัยจราจรในแนวคิดผมคือการใช้ทั้งร้อนทั้งเย็นเข้าลูบ

ส่วนผิดก็ปรับไป ส่วนคนดีมีวินัย ก็สุ่มให้รางวัลเค้าบ้าง อาจจะเป็นเงินที่ได้จากค่าปรับของอีกคนหลังหักนู่นนี่นั่น ก็ให้เค้าไป และมีการโพสต์ หรือโปรโมทในสื่อต่างๆ เช่น "วันนี้ที่แยก...ยินดีกับผู้ที่มีวินัยจราจร ได้รับ...บาท" โดยจะโอนผ่านบัญชี จะให้ช่องทางไหนก็แล้วแต่ค่อยคิดกันอีกทีกับหน่วยงานที่เกี่ยวข้อง

ซึ่งเชื่อเถอะว่ามันจะเป็นแรงกระเพื่อมครั้งใหญ่ให้คนในประเทศหันมาสนใจวินัยจราจรมากขึ้น คนขับขี่ปลอดภัย คนใช้ถนนรู้สึกปลอดภัย เจ้าหน้าที่ทำงานง่ายขึ้น อุบัติเหตุลดลง ทุกฝ่ายมีแต่ได้

เมื่อทำไปเรื่อยๆ มันจะฝังกลายเป็นวินัยไปเอง 

ลองเสนอกับท่านชัชชาติ ท่านผู้เกี่ยวข้องทุกท่านดูครับ เพื่อประโยชน์ไม่มากก็น้อย ขอบคุณครับ